Document ID: 32015R0231

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/231 ΤΗΣ ΕΠΙΤΡΟΠΉΣ της 11ης Φεβρουαρίου 2015 για την τροποποίηση του εκτελεστικού κανονισμού (ΕΕ) αριθ. 720/2014 όσον αφορά τη χορήγηση δικαιωμάτων εισαγωγής που ζητήθηκαν για την περίοδο από την 1η Ιουλίου 2014 έως τις 30 Ιουνίου 2015 στο πλαίσιο της δασμολογικής ποσόστωσης που άνοιξε με τον κανονισμό (ΕΚ) αριθ. 431/2008 για κατεψυγμένο βόειο κρέας και για την κατανομή επιπλέον ποσοτήτων Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3, Εκτιμώντας τα ακόλουθα: (1) Με τον εκτελεστικό κανονισμό (ΕΕ) αριθ. 720/2014 της Επιτροπής (2) καθορίστηκε συντελεστής κατανομής που πρέπει να εφαρμόζεται στις ποσότητες για τις οποίες έχουν υποβληθεί αιτήσεις δικαιωμάτων εισαγωγής για την περίοδο από την 1η Ιουλίου 2014 έως τις 30 Ιουνίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 431/2008 της Επιτροπής (3) για κατεψυγμένο βόειο κρέας. (2) Μετά τη δημοσίευση του εκτελεστικού κανονισμού (ΕΕ) αριθ. 720/2014, το Ηνωμένο Βασίλειο ενημέρωσε την Επιτροπή σχετικά με διοικητικό σφάλμα που οδήγησε στην κοινοποίηση μεγαλύτερης ποσότητας από εκείνη που είχε ζητηθεί. Αν ληφθεί υπόψη η ποσότητα που όντως είχε ζητηθεί, αυξάνεται ο συντελεστής κατανομής και τα δικαιώματα εισαγωγής προς κατανομή σε όλες τις ενδιαφερόμενες επιχειρήσεις. (3) Ο εκτελεστικός κανονισμός (ΕΕ) αριθ. 720/2014 θα πρέπει, συνεπώς, να τροποποιηθεί αναλόγως. (4) Θα πρέπει να θεσπιστούν κανόνες σχετικά με την κατανομή στις επιχειρήσεις των πρόσθετων δικαιωμάτων εισαγωγής που προκύπτουν κατ' αυτόν τον τρόπο. (5) Δεδομένης της ανάγκης να κατανεμηθούν τα πρόσθετα δικαιώματα εισαγωγής το συντομότερο δυνατό, ο παρών κανονισμός θα πρέπει να τεθεί σε ισχύ την επομένη της δημοσίευσής του, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 του εκτελεστικού κανονισμού (ΕΕ) αριθ. 720/2014, ο συντελεστής κατανομής «27,09851 %» αντικαθίσταται από τον συντελεστή κατανομής «28,237983 %». Άρθρο 2 Το αργότερο έως τις 9 Μαρτίου 2015, τα κράτη μέλη κατανέμουν τα πρόσθετα δικαιώματα εισαγωγής που προκύπτουν από την τροποποίηση βάσει του άρθρου 1 («πρόσθετα δικαιώματα εισαγωγής») στις επιχειρήσεις που υπέβαλαν αίτηση και στις οποίες χορηγήθηκαν δικαιώματα εισαγωγής δυνάμει του κανονισμού (ΕΚ) αριθ. 431/2008, για την περίοδο δασμολογικής ποσόστωσης εισαγωγής από την 1η Ιουλίου 2014 έως τις 30 Ιουνίου 2015. Τα πρόσθετα δικαιώματα εισαγωγής προς κατανομή στις εν λόγω επιχειρήσεις ανέρχονται στο 1,139473 % των ποσοτήτων για τις οποίες υποβλήθηκαν αιτήσεις. Άρθρο 3 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Φεβρουαρίου 2015.

Classification Labels:
986
703
36
2394
1474
1469
1466
574

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ", "1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2519
1258
614
3156
2737
2443

EuroVoc IDs (Expanded): 2519
1258
614
3156
2737
2443

Dataset Source: meu

Split: test